มันนี่ทูเดย์
...พ.ร.บ.กู้เงิน 2 ล้านล้านบาท เพื่อลงทุนด้านคมนาคมขนส่ง เข้าสภาพิจารณาวันนี้ รัฐบาลเตรียมรับมือกับการอภิปรายจากฝ่ายค้านเต็มสูบ เพราะจะถูกถล่มอย่างหนัก ทั้งประเด็นขัดกฎหมายรัฐธรรมนูญ การใช้เงินนอกงบประมาณที่ไม่โปร่งใส มีการทุจริตง่าย
28 มี.ค. 2556

...พ.ร.บ.กู้เงิน 2 ล้านล้านบาท เพื่อลงทุนด้านคมนาคมขนส่ง เข้าสภาพิจารณาวันนี้ รัฐบาลเตรียมรับมือกับการอภิปรายจากฝ่ายค้านเต็มสูบ เพราะจะถูกถล่มอย่างหนัก ทั้งประเด็นขัดกฎหมายรัฐธรรมนูญ การใช้เงินนอกงบประมาณที่ไม่โปร่งใส มีการทุจริตง่าย
ลือกันให้แซดว่า นิทรรศการกู้ 2 ล้านล้านบาท มีการจัดฉากเกณฑ์ข้าราชการแต่งตัวเป็นประชาชนเข้าไปดูงาน เพราะคนไปดูนิทรรศการน้อยกว่าเป้า และยังต้องให้ทำแบบสอบถามว่าคิดเห็นอย่างไรในเรื่องนี้ ผลแบบสอบถามออกมาว่าประชาชนกว่า 99% เห็นด้วยกับการลงทุนของรัฐบาล แต่เรื่องนี้ไม่มีใครออกมาตอบข้อสงสัยของคนตั้งข้อสังเกต
...น่าเห็นใจ อารีพงศ์ ภู่ชอุ่ม ปลัดกระทรวงการคลัง ที่ต้องรับหน้าแทนรัฐบาลไปสัมมนากู้เงิน 2 ล้านล้านบาท ที่ สว.จัดขึ้นที่รัฐสภาก่อนหน้ากฎหมายเข้าสภา ปรากฏว่าปลัดคลังพูดอย่างไร สว. บอกว่า เชื่อครึ่งไม่เชื่อครึ่ง โดย สว.ฝ่ายที่ไม่เห็นด้วยกับการกู้เงินประกาศชัดเจนว่า กฎหมายนี้สู้กันถึงศาลรัฐธรรมนูญให้เป็นประวัติศาสตร์หน้าสำคัญของประเทศ 
กฏหมายกู้ 2 ล้านล้านบาทนี้ เดิมพันสูงถึงขนาดทำให้ กิตติรัตน์ ณ ระนอง รองนายกรัฐมนตรี และ รมว.คลัง ต้องเดินสายชี้แจงสื่อแทบทุกฉบับ คนที่ไปร่วมโต๊ะอาหารล้วนบ่นว่า รมว.คลังเอาแต่พูดเรื่องข้อดีเลิศประเสริฐศรีของกฏหมายอย่างเดียวถามเรื่องอื่นไม่ยอมตอบแต่ที่สื่อถามเรื่องนโยบายจำนำข้าวที่ใช้เงินไปแล้ว 5 แสนล้านบาท และมีปัญหามาก ขุนคลังไม่ตอบ ราวกับว่าวันนี้จะมาพูด ไม่ได้มาฟัง ไม่ได้รับการตอบรับอย่างที่คิด เพราะ กิตติรัตน์ เล่นแต่จะปล่อยข้อมูลฝ่ายเดียว ส่วนประเด็นอื่น ไม่ว่าจำนำข้าวรัฐบาลเสียหายเป็นแสนล้าน พ.ร.ก.กู้เงิน 3.5 แสนล้านบาท ยังไม่คืบ หรือ โครงการรถคันแรกที่ไม่มีเงินจ่ายคืน ล้วนแต่เป็นนโยบายที่ล้มเหลวของรัฐบาลทำประเทศเสียหายยังไม่เคยเกิดขึ้นมาก่อน
...ช่วงนี้ มนัส แจ่มเวหา อธิบดีกรมบัญชีกลาง ขอหลบร้อนโครงการรถคันแรกที่ไม่มีเงินจ่าย ไปปรับภาพลักษณ์องค์กรที่ตัวเองคุมอยู่ โดยอธิบดีไอเดียแจ่ม อยากให้กรมบัญชีกลางเป็นที่รู้จักแพร่หลายและโดดเด่น เลยคิดจะทาสีตึกที่ทำงานเป็นสีแดงทั้งหมด เรียกความฮือฮาจากลูกน้องได้ไม่น้อย ถ้างานนี้ลูกพี่เอาจริง เห็นทีตำแหน่งอธิบดีกรมบัญชีกลางจะเล็กไปเสียแล้ว
...การเดินสายร่วมโต๊ะอาหารกับสื่อแทบทุกฉบับของ กิตติรัตน์ ณ ระนอง รองนายกฯ และ รมว.คลัง เมื่อวันที่ 25 มี.ค. ไม่ขลังเท่าไหร่ คนที่ไปร่วมโต๊ะกลับมาบ่นอุบ เพราะท่านเล่นพูดอย่างเดียว ถามเรื่องจำนำข้าวหรือเรื่องอะไรกลับไม่มีคำตอบ